Ο **Κωνσταντίνος Μπίκος** έχει προπτυχιακές και μεταπτυχιακές σπουδές στη Φιλοσοφική Σχολή του Α.Π.Θ.. Το δεύτερο επίπεδο των μεταπτυχιακών σπουδών του το περάτωσε στο πανεπιστήμιο Άλμπερτ – Λούντβιχ του Φράϊμπουργκ της Γερμανίας, του οποίου είναι διδάκτορας, όπου και υπηρέτησε ως επιστημονικός συνεργάτης. Θήτευσε στο Παιδαγωγικό Τμήμα Δημοτικής Εκπαίδευσης της Φλώρινας και στο Τμήμα Προσχολικής Αγωγής του Α.Π.Θ.

Υπηρετεί ως καθηγητής στο Τμήμα Φιλοσοφίας και Παιδαγωγικής, για το γνωστικό αντικείμενο

«Σχολική Παιδαγωγική και Νέες Τεχνολογίες» και διευθύνει το «Εργαστήριο Μικροδιδασκαλίας».

Έχει διατελέσει για δύο θητείες πρόεδρος στο Τμήμα Φιλοσοφίας και Παιδαγωγικής και από το ακαδημαϊκό έτος 2021 – 2022 είναι ο Κοσμήτορας της Φιλοσοφικής Σχολής του ΑΠΘ.

Έχει πολυετή εμπειρία από εκπαιδευτικά και ερευνητικά προγράμματα, ενώ διετέλεσε επί μία δεκαετία διευθυντής του 2ου Περιφερειακού Επιμορφωτικού Κέντρου (ΠΕΚ) της Θεσσαλονίκης. Τα επιστημονικά και ερευνητικά του ενδιαφέροντα επικεντρώνονται στις κοινωνικές σχέσεις και την αλληλεπίδραση στη σχολική τάξη, στην κατάρτιση και το ρόλο του εκπαιδευτικού, όπως και στην προβληματική της εισαγωγής των υπολογιστών στην εκπαίδευση. https:/[/www.edlit.auth.gr/wp](http://www.edlit.auth.gr/wp-)- content/uploads/sites/64/2021/05/bikos\_cv.pdf